cabasa
Store norske leksikon,Kunst og estetikk,Musikk,Musikkinstrumenter,Slagverkinstrumenter
Cabasa er et rytmeinstrument og blir gjerne sortert under kategorien perkusjoninstrumenter. Cabasa har en konstruksjon hvor kjeder av små metalkuler dras rundt en ruglete aluminiumskjerne. Dette gir en karakteristisk skrapelyd som ofte blir brukt som en drivende effekt i musikken. Cabasa er å regne som et idiofon.
Den moderne cabasa har sitt opphav fra det brasilianske instrumentet afuché som er et rasleinstrument kledd med et nett av perler. Selve kroppen til instrumentet er en kalebass. I noen sammenhenger vil en cabasa også bli kalt shekeré, men dette er egentlig bare å regne som en større versjon av afuché.I moderne kunstmusikk blir cabasa ofte brukt som en effekt heller enn et element for å drive musikken fremover. Men i de aller fleste tilfeller har cabasa en musikalsk funksjon som er tilnærmet lik det vi hører en tamburin eller en shaker gjøre i populærmusikken. Les mer i Store norske leksikon crescentia trompettrefamilien latinamerikansk musikk